**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 14.05.2018, ora 08.00 – 15.05.2018, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 15.05.2018, ora 07.00**

**RÂURI**

**Institutul Naţional de Hidrologie şi Gospodărire a Apelor** (I.N.H.G.A.) a emis la data de 14.05.2018, ora 15.00 o **ATENŢIONARE HIDROLOGICĂ – COD GALBEN**, nr. 28, valabilă în intervalul 15*.05.2018 ora 18:00 – 17.05.2018 ora 10:00*, vizând **Scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri de debite și niveluri pe unele râuri din bazinele hidrografice menționate, cu posibile depășiri ale COTELOR DE ATENŢIE,** în care se precizează următoarele:

**COD GALBEN:**

- **În intervalul 15.05.2018 ora 18:00 – 17.05.2018 ora 10:00** pe râurile din bazinele hidrografice: Vişeu, Iza, Tur, Lăpuş **(judeţele Maramureş şi Satu Mare),** Someşul Mare – bazin superior şi afluenţi bazin mijlociu şi inferior (**judeţul Bistriţa Năsăud),** Someșul Mic – bazin superior și afluenţi (**judeţul Cluj)**,Someş – afluenţii mici aferenţi sectorului aval S.H. Dej **(judeţele Cluj, Sălaj, Maramureş şi Satu Mare),** Crasna **(judeţele Sălaj şi Satu Mare),** Barcău – bazin superior şi afluenţi **(judeţele Sălaj şi Bihor),** Crişul Repede – bazin superior şi afluenţi bazin mijlociu (**judeţele Sălaj, Cluj şi Bihor),** Crişul Negru - bazin superior şi afluenţi bazin mijlociu (**judeţul Bihor),** Crişul Alb – bazin superior şi afluenti (**judeţele Hunedoara şi Arad),** Arieş – bazin superior **(judeţele Alba şi Cluj),** Mureş – afluenții de stânga aferenţi sectorului aval confluenţă Arieş – Alba Iulia, afluenții aferenţi sectorului aval S.H. Alba Iulia - amonte S.H. Săvârşin (**judeţele Alba, Hunedoara şi Arad),** Timiş – bazin superior şi afluenţi bazin mijlociu şi inferior, Bârzava, Moraviţa, Caraş, Nera, Cerna (**judeţele Caraş Severin şi Timiş),** Drincea, Desnăţui **(judeţele Mehedinţi şi Dolj),** Jiu – bazin superior şi mijlociu şi afluenţi bazin inferior (j**udeţele Hunedoara, Mehedinţi, Gorj şi Dolj)**, Olt – bazin mijlociu şi inferior (**judeţele Braşov, Sibiu, Vâlcea, Gorj, Dolj, Argeş şi Olt),** Argeş – bazin superior (**judeţul Argeş)**, Dâmboviţa – bazin superior (**judeţele Argeş şi Dâmboviţa).**

**Fenomenele se pot produce cu probabilitate și intensitate mai mare ȋn intervalul 15.05.2018 ora 20:00 – 16.05.2018 ora 11:00 pe unele râuri mici din judeţele Hunedoara, Caraş Severin, Mehedinţi, Gorj, Vâlcea şi Argeş**.

Această **ATENŢIONARE HIDROLOGICĂ** a fost transmisă de Centrul Operativ pentru Situaţii de Urgenţă al Ministerului Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

*- Alba, Arad, Argeş, Bihor, Bistriţa-Năsăud, Braşov, Caraş-Severin, Cluj, Dâmboviţa, Dolj, Gorj, Hunedoara, Maramureş, Mehedinţi, Olt, Sălaj, Satu Mare, Sibiu, Timiş şi Vâlcea (20 prefecturi) –* ***COD Galben***.

**Debitele au fost relativ staţionare,** exceptând râurile din bazinul hidrografic Trotuș, unde au fost în creștere datorită precipitațiilor căzute în interval și propagării și cursul mijlociu al Prutului, unde au fost în creștere prin propagare și cursul superior al Prutului, cursurile inferioare ale Mureșului, Timișului și Prutului, unde au fost în scădere.

Creşteri rapide de niveluri şi debite, ca urmare a precipitaţiilor căzute în interval sub formă de aversă s-au mai înregistrat și pe unele râuri mici din Banat, Oltenia şi pe cele din zonele de deal şi de munte.

 Debitele se situează, în general, la valori cuprinse între 30-70% din mediile multianuale lunare, mai mari (în jurul și peste normalele lunare) pe râurile din Dobrogea și mai mici (sub 30% din normalele lunare) pe râurile din bazinele hidrografice: Iza, Tur, Lăpuş, Crasna, Crişul Negru, Crişul Repede, Târnave, Iara, Moraviţa, Caraş, Cerna, Timiș superior, Siret (exceptând bazinul superior şi mijlociu al Bistriţei), Bârlad şi Prut**.**

Nivelurile pe râuri la staţiile hidrometrice se situează sub **COTELE DE ATENŢIE**.

**Debitele vor fi în creştere,** ca efect al precipitaţiilor prognozate şi propagării, exceptând râurile din bazinele hidrografice: Târnave, Vedea, Buzău, Rm. Sărat, Putna, Trotuș, Bârlad, Jijia, cele din Dobrogea, bazinele mijlocii și inferioare ale Argeșului, Ialomiței, Bistriței, Moldovei, Sucevei și cursul superior al Prutului, unde vor fi relativ staţionare.

 Sunt posibile scurgeri importante pe versanţi, torenţi, pâraie, viituri rapide pe râurile mici cu posibile efecte de inundaţii locale şi creşteri de debite şi niveluri cu atingerea şi depăşirea **COTELOR DE ATENŢIE** pe râurile mici din vestul, sudul şi centrul ţării, precum şi zonele de deal şi munte, ca urmare a precipitaţiilor prevăzute sub formă de aversă, cu caracter torenţial şi mai importante cantitativ.

 Intră în vigoare **ATENȚIONAREA HIDROLOGICĂ** **nr.28** din 14.05.2018**.**

**DUNĂRE**

Debitul la intrarea în ţară (secţiunea Baziaş) în intervalul 14.05 – 15.05.2018 a fost în scădere, având valoarea de 5.600 m3/s, sub media multianuală a lunii mai (7250 m3/s).

În aval de Porţile de Fier debitele au fost în scădere pe sectoarele Gruia – Zimnicea și Hârșova – Tulcea și în creștere pe sectorul Giurgiu – Cernavodă.

**Debitul la intrarea în ţară (secţiunea Baziaş) va fi in scădere (5.400 m3/s).**

În aval de Porţile de Fier debitele vor fi în scădere pe sectoarele Gruia – Giurgiu şi Brăila – Tulcea şi în creștere pe sectorul Oltenița – Vadu Oii.

**Se situează în faza I de apărare următoarele sectoare de dig:**

- T. Vladimirescu, dig. Sf. Gheorghe, dig R3 (administrarea ANAR) dig loc. Nufăru-Victoria (administrare consilii locale - jud. Tulcea;

 **2.** **Situaţia meteorologică în intervalul 14.05.2018, ora 09.00 – 15.05.2018, ora 06.00**

**ÎN ŢARĂ**

**A.N.M.** a emis în data de 14.05.2018, ora 14.00, **o ATENŢIONARE Meteorologică, cod Galben şi INFORMARE Meteorologică nr. 29, astfel:**

**MESAJ 1: INFORMARE Meteorologică:**

valabilă în intervalul **15.05.2018, ora 12.00 – 16.05.2018, ora 14.00,** vizând **instabilitate atmosferică accentuată, în cea mai mare a ţării,** conform căreia:

În cea mai mare parte a țării vor fi perioade cu instabilitate atmosferică accentuată ce se va manifesta prin averse care vor avea și caracter torențial, descărcări electrice, intensificări de scurtă durată ale vântului, izolat cu aspect de vijelie și căderi de grindină. Cantitățile de apă vor depăși frecvent 15...25 l/mp.

**MESAJ 2: ATENŢIONARE Meteorologică, cod Galben:**

valabilă în intervalul **15.05.2018, 18:00 – 16.05.2018, 09:00,** vizândcantități de apă importante**,** conform căreia:

-În seara zilei de marți (15 mai) și în noaptea de marți spre miercuri (15/16 mai) în Oltenia, Maramureș, cea mai mare parte a Transilvaniei, vestul și nordul Munteniei și în zona de munte a Banatului și Crișanei va ploua torențial, iar cantitățile de apă vor depăși 30 l/mp și izolat 50…60 l/mp.

Aceaste mesaje au fost transmise de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către:*

***MESAJ 1:*** *Alba, Arad, Argeş, Bacău, Bihor, Bistriţa-Năsăud, Botoşani, Braşov, Brăila, Buzău, Caraş-Severin, Călaraşi, Cluj, Constanţa, Covasna, Dâmboviţa, Dolj, Galaţi, Giurgiu, Gorj, Harghita, Hunedoara, Ialomiţa, Iaşi, Ilfov, Maramureş, Mehedinţi, Mureş, Neamţ, Olt, Prahova, Sălaj, Satu Mare, Sibiu, Suceava, Teleorman, Timiş, Tulcea, Vaslui, Vâlcea, Vrancea şi Municipiul Bucureşti (42 de prefecturi)* ***- INFORMARE Meteorologică****;*

***MESAJ 2:*** *Alba, Arad, Argeş, Bihor, Bistriţa-Năsăud, Braşov, Caraş-Severin, Cluj, Dâmboviţa, Dolj, Gorj, Harghita, Hunedoara, Maramureş, Mehedinţi, Mureş, Olt, Prahova, Sălaj, Satu Mare, Sibiu, Suceava, Timiş şi Vâlcea (24 de prefecturi) –* ***ATENŢIONARE METEOROLOGICĂ COD Galben****.*

**Vremea s-a răcit în mare parte din țară** astfel încât a devenit normală termic în nord-vest și răcoroasă în rest, chiar rece, local, în Oltenia și Muntenia. Cerul a fost variabil, cu înnorări temporar accentuate, averse și descărcări electrice în sud-vest, centru, est și sud-est. Punctiform pe raza județului Mureș, precum și în zona Carpaților Meridionali s-a semnalat grindină. Cantitătile de apă au depășit izolat 15 l/mp în sudul Banatului și în Transilvania. Vântul a suflat slab până la moderat cu intensificări de scurtă durată în Transilvania, unde la rafală a depășit 80 km/h, iar izolat și în Delta Dunării. Temperaturile maxime au fost cuprinse între 14 grade la Târgu Ocna, Piatra Neamț și Târgu Neamț și 25 de grade la Slobozia și Călărași, iar la ora 06.00 se înregistrau 8 grade la Joseni, Miercurea Ciuc, Rădăuți, Târgu Lăpuș și Toplița și 17 grade la Mangalia.

***Observatie:*** *De ieri, de la ora 06.00, au fost în vigoare 8 atenționări cod galben pentru fenomene meteorologice periculoase imediate, emise câte 4 de SRPV Timișoara și SRPV Sibiu.*

**LA BUCUREŞTI**

**Vremea s-a răcit față de intervalul anterior,** astfel încât valorile termice s-au situat ușor sub cele normale pentru această perioadă. Cerul a avut înnorări temporare, mai accentuate pe parcursul nopții. Vântul a suflat slab până la moderat. Temperatura maximă a fost de 22 de grade la Afumați și Băneasa și 23 de grade la Filaret, iar la ora 06.00 se înregistrau 13 grade la Afumați și Băneasa și 14 grade la Filaret.

**3. Prognoza meteorologică în intervalul 15.05.2018, ora 09.00 – 16.05.2018, ora 09.00**

**ÎN ŢARĂ**

**Instabilitatea atmosferică va fi accentuată în cea mai mare parte a țării și se va manifesta prin averse, ce vor avea și caracter torențial, descărcări electrice, intensificări de scurtă durată ale vântului, izolat cu aspect de vijelie și căderi de grindină. În Oltenia, Maramureș, cea mai mare parte a Transilvaniei, vestul și nordul Munteniei și în zona de munte a Banatului și a Crișanei, mai ales spre seară și noaptea, cantitățile de apă vor fi de peste 30 l/mp și, izolat, 50...60 l/mp, în timp ce în restul teritoriului se vor depăși frecvent 15...25 l/mp.** Excepție va face Dobrogea, unde vor fi condiții să plouă slab, spre sfârșitul intervalului. Temperaturile maxime se vor încadra între 17 grade pe litoral și 28...29 de grade în sudul Munteniei, iar cele minime se vor situa între 9 și 16 grade.

**LA BUCUREŞTI**

**Cerul va fi variabil** cu înnorări temporar mai accentuate în partea a doua a zilei și la începutul nopții, când, trecător, vor fi averse și descărcări electrice. Vântul va sufla în general moderat. Temperatura maximă va fi de 27...28 de grade, iar cea minimă de 13...14 grade.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

**GNM CJ Dâmboviţa** informează telefonic despre **o infestare a apei potabile, la data de 14.05.2018, în com. Finta, jud Dâmboviţa, cu Bacteria E. Coli** depistată in reţeaua de alimentare cu apă. CJSU Dâmboviţa a hotărât că ISU Dâmboviţa să asigure, cu cisterne, apa potabilă pentru populaţia afectată, până când se va putea relua furnizarea prin reţeaua de alimentare. Nu au fost semnalate cazuri de îmbolnăvire. Se va reveni cu informaţii suplimentare.

**2.3. Pe Marea Neagră**

**ABA Dobrogea Litoral** informează despre **apariţia a doi delfini eşuaţi în zona costieră a Mării Negre, plaja Mamaia Nord, jud Constanţa, în data de 14.05.2018**. Au fost informate conform protocolului de colaborare INCDM Grigore Antipa şi ONG Mare Nostrum pentru identificare specie. A fost anunţată SGA Constanţa pentru a fi ridicaţi de pe plajă.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în intervalul 11-13.05.2018, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

**GNM CJ Harghita** informează despre un **izbucnirea unui incendiu, din cauza defecţiunii la centrala termică, la data de 14.05.2018, ora 12.00, la un depozit-hală de producţie a unei fabrici de antigel, lichid de spălat parbriz, din Miercurea Ciuc, jud. Harghita, având suprafaţa afectată de cca. 350 mp, la SC Mascus Invest SRL**. Din datele iniţiale reiese faptul că nu au fost afectate stocurile de materie primă.

1. **În domeniul solului şi vegetaţiei**

**Garda Forestieră Ploieşti, Ocolul Silvic Poiana Cerbului şi GNM CJ Argeş,** revin cu informaţii referitoare la **stingerea incendiului de litieră izbucnit în data de 22.04.18, ora 14.00, din zona Cetăţii Poenari, OS Poiana Cerbului, UP Arefu, jud Argeş, izbucnit din cauze necunoscute. Au fost afectate 8,5 ha de litieră** amestec foioase cu răşinoase. Au acţionat în total 93 pompieri militari, 35 angajaţi silvici, 8 poliţişti, 15 jandarmi şi 15 cetăţeni. Incendiul a fost stins în data de 10.05.2018, ora 18.30. Urmează evaluarea pagubelor.

**Garda Forestieră Cluj Napoca şi GNM CJ Maramureş**  revin cu informaţii referitoare la **stingerea incendiului de litieră şi coronament izbucnit în data de 06.05.2018, ora 12.20, care a afectat circa 15,44 ha de litieră şi plantaţii de răşinoase, cu vârsta arboretului de 2 ani, în pădure publică aparţinând Primăriei Orasului Borşa, în fond Forestier Colbu, OS Alpina RA, jud. Maramureş**. Au participat la stingerea incendiului 76 persoane angajaţi silvici, 90 pompieri militari, 1 echipaj de poliţie format din 4 poliţişti, 70 cetăţeni persoane din partea primăriei, 2 salvamontişti, 15 muncitori, cu mijloace de intervenţie specifice, autoutilitare transport apă, sape de munte, lopeţi, s-a limitat extinderea incendiului prin săpare de şanţuri. S-au înregistrat pagube în valoare de 148.567 lei – circa 71 mii bucăţi puieţi răşinoase. Deasemenea **incendiul de vegetaţie forestieră din zona culmea Toroiaga - Piciorul Caprei, oras Borşa, jud. Maramureş, a afectat cca. 40-50ha vegetaţie forestieră formată din arbuşti şi vegetaţie ierboasă.** Incendiul a fost stins la data de 08.05.2018, ora 17.30.

**Garda Forestieră Braşov** informează despre **stingerea unui incendiu de litieră izbucnit la data de 13.05.2018, ora 09.00, din zonă de munte, care a afectat plantaţie de 1 an, pe 0,2 ha de litieră în pădure aparţinând composesoratului Viştişoara, OS Arpaş, com. Vistea de Jos, jud. Sibiu**. Au participat la stingerea incendiului 15 persoane angajaţi silvici şi 15 angajaţi ai ocolului silvic, 30 pompieri militari, 15 cetăţeni persoane cu mijloace de intervenţie specifice, 30 sape de munte, 20 mături, 20 bătători laba gâştei, 10 topoare, 2 motofierăstraie, 10 lopeţi, 30 vermorele. S-au înregistrat pagube în valoare de 1782 lei – reprezentând 833 puieţi. S-au luat măsuri de supraveghere a suprafeţei arse. Incendiul a fost stins în data de 13.05.2018, ora 13.00.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 13.05.2018 - 14.05.2018 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA DE COMUNICARE**